Mohamedija
Mohamedija (arab. المحمدية = Mohammédia) – miestas šiaurės vakarų Maroke, Atlanto vandenyno pakrantėje, Didžiosios Kasablankos regione, ~20 km į šiaurės rytus nuo Kasablankos. 188,6 tūkst. gyventojų (2004 m.). Jūrų uostas, kurortas, pramonės (naftos perdirbimo gamykla, šiluminė elektrinė) centras. Veikia golfo ir teniso klubai, kazino, hipodromas. Birželį rengiamas gėlių festivalis.